Diari Oficial de la Generalitat Valenciana


Sumari del DOGV 8679, del 18-11-2019 (2019/10988)

Informació pública de l'aprovació de l'informe ambiental i territorial estratègic de la modificació puntual número 15 del Pla general.
--------------------------------------------------------------------------------------------------------------------------------------

### Dades del document

Número de DOGV
:   8679

Data del DOGV
:   18-11-2019

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2019/10625


Data del document
:   24-10-2019

Organisme emissor
:   Ajuntament de Silla

Tipus de document
:   Anunci

Descriptors 

:   * Silla
    * administració local
    * pla d'urbanisme

Informació pública de l'aprovació de l'informe ambiental i territorial estratègic de la modificació puntual número 15 del Pla general. [2019/10143]  
La Junta de Govern Local de l'Ajuntament de Silla, en la sessió celebrada el 21 d'octubre de 2019, va adoptar l'acord 2.12, modificació puntual número 15 del Pla general de Silla: emissió d'informe ambiental i territorial estratègic, que en la part dispositiva estableix el que seguidament s'indica:  
  
«Primer. Emetre un informe ambiental i territorial estratègic favorable en el procediment simplificat d'avaluació ambiental i territorial estratègic de la modificació puntual número 15 del Pla general d'ordenació urbana de Silla, seguint els criteris establits en l'annex VIII de la LOTUP, perquè es considera que no tindrà efectes significatius sobre el medi ambient. Correspon la tramitació al que es preveu en l'article 57 de la LOTUP i la normativa sectorial aplicable, i sempre que es complisquen els condicionants establits en l'informe de l'arquitecte municipal de data 3 de setembre de 2019 i que són els que seguidament s'indiquen, abans de l'aprovació definitiva:  
1) A fi de garantir un desenvolupament territorial i urbanístic sostenible, la utilització racional del sòl i la conservació del medi natural des d'una perspectiva de gènere i inclusiva, d'acord amb els criteris i regles per a la planificació amb perspectiva de gènere de l'annex XII de la LOTUP, s'haurà d'incloure en la memòria de la MP-15 del Pla general un apartat que ho justifique.  
2) S'ha d'incorporar en la documentació de l'MP-15 del Pla general l'apartat corresponent a la incidència de risc d'inundació de l'àmbit afectat sobre la cartografia del Sistema Nacional de Cartografia de Zones Inundables (SNCZI) i la correlació amb el PATRICOVA, indicant els condicionats i l'adequació de les noves edificacions que han de tindre en compte, considerant com a referència les mesures proposades en l'annex I del PATRICOVA, que al final seran les que l'Ajuntament impose, en el seu cas, en compliment d'allò que determina l'article 20 del PATRICOVA.  
A tal efecte, es considera oportú que se sotmeta a consulta la versió preliminar de l'MP-15 del Pla general a la Confederació Hidrogràfica del Xúquer, entre altres administracions públiques afectades.  
3) L'MP-15 del Pla general ha d'incloure, a banda de les mesures correctores indicades en l'estudi d'integració paisatgística aportat, com a mesura compensatòria dels efectes negatius sobre el paisatge, la proposada en el document inicial estratègic: «... que qualsevol acció edificatòria en aplicació del precepte de les normes urbanístiques objecte de la present modificació (centres de logística) aportarà a les arques municipals una quantitat equivalent al 3 % del PEM de l'acció edificatòria, excloent-ne les instal·lacions específiques de l'activitat; serà destinat aquest import a la implantació de mesures de protecció mediambiental i eliminació o disminució d'impacte ambiental en altres zones que així ho requerisquen i a actuacions de rehabilitació, regeneració i renovació urbanes dins del municipi...».  
4) S'ha d'incloure en el nou apartat c de l'article 7.7 de les normes urbanístiques del Pla general que es proposa, la necessitat i obligació d'aportar un estudi de mobilitat previ a la implantació d'aquest tipus d'activitats logístiques, dirigit a evitar qualsevol tipus de congestió viària, derivada dels desplaçaments i increment del trànsit i de les operacions de càrrega i descàrrega, la superació de la qual condicionarà l'autorització municipal, i sempre en coherència amb els objectius fixats en el Pla de mobilitat urbana sostenible de Silla (PMUS), ara en fase de tramitació.  
  
Segon. Continuar la tramitació de la modificació puntual número 15 del PGOU d'acord amb la normativa aplicable.  
  
Tercer. Publicar aquest informe en el Diari Oficial de la Generalitat Valenciana, d'acord amb el que es preveu en l'article 51.7 de la LOTUP. Una vegada publicat perdrà la vigència i cessarà en la producció dels efectes que li són propis si no s'haguera aprovat la modificació proposada en el termini màxim de quatre anys des de la publicació. En tal cas, hauria d'iniciar-se novament el procediment d'avaluació ambiental i territorial estratègica simplificada del pla o programa.  
  
Quart. Comunicar la present resolució a l'òrgan promotor i al Ple de l'Ajuntament (òrgan substantiu), a l'efecte de continuar el procediment d'aprovació de la modificació puntual número 15 del PGOU de Silla.  
  
  
Cinqué. Informar que aquesta resolució no serà susceptible de cap recurs, sense perjudici dels que, si és el cas, siguen procedents en via judicial contenciosa administrativa contra la disposició de caràcter general que haguera aprovat el pla o programa, o bé, sense perjudici dels que siguen procedents en via administrativa contra l'acte, si és el cas, d'aprovació del pla o programa.».  
  
Silla, 24 d'octubre de 2019.- L'alcalde: Vicente Zaragozá Alberola.